b'\n_START_ARTICLE_\nAphrodite World Tour\n_START_SECTION_\nSprejem kritikov\n_START_PARAGRAPH_\nTurneja je s strani glasbenih kritikov prejela zelo dobre ocene. Ed Power iz revije The Daily Telegraph je koncertu, ki si ga je ogledal, dodelil \xc5\xa1tiri zvezdice in zraven napisal: \xc2\xbbKylie Minogue s turnejo postavi nova merila za definicijo retro dekleta. Med turnejo zdru\xc5\xbei svojo pristno strast do anti\xc4\x8dne Gr\xc4\x8dije in Rima.\xc2\xab\xc2\xa0Poleg tega je napisal \xc5\xa1e: \xc2\xbbMed osupljivimi rekviziti je Kylie dokazala, da ji v pripravi vrhunskega pop spektakla ni para in da je tudi, ko pride do izbire najbolj okusnega ki\xc4\x8da za areno, kraljica \xc5\xa1e vedno ona, ne Lady Gaga.\xc2\xab Elisa Bray iz revije The Independent je koncertu dodelila \xc5\xa1tiri zvezdice (od petih) in zraven dejala: \xc2\xbbZaradi pristne in prizemljene osebnosti Minogueove je slednja vedno veljala za eno od najbolj v\xc5\xa1e\xc4\x8dnih pop div. Od za\xc4\x8detka njene slave kot Charlene v avstralski telenoveli Sosedje se je Kylie, \xc4\x8deprav je \xc5\xa1e vedno nekoliko dekli\xc5\xa1ka, spremenila v pravo \xc5\xbeensko, narejeno za nastopanje.\xc2\xab Ian Gittins iz revije The Guardian je napisal, da \xc2\xbbse velikosti produkcije ne more zanikati. Od trenutka, ko se Kylie na oder pokon\xc4\x8dno povzpe v zlati \xc5\xa1kolj\xc4\x8dni lupini, ki jo je navdihnilo Botticellijevo Rojstvo Venere, se ve, kak\xc5\xa1en je meni tega koncerta.\xc2\xab\xc2\xa0Pohvalil je tudi njene vokale, jo ozna\xc4\x8dil za \xc2\xbb\xc4\x8dudno zabavno\xc2\xab\xc2\xa0in nazadnje zaklju\xc4\x8dil: \xc2\xbb\xc5\xa0koda, da ve\xc4\x8dini Amerike Minogueova ni nikoli zares prirasla k srcu. Ob tem razko\xc5\xa1nem dogodku sem prepri\xc4\x8dan, da ni nih\xc4\x8de tako pripravljen za Las Vegas kot ona.\xc2\xab_NEWLINE_Tudi James Reed iz revije The Boston Globe je turnejo pohvalil. Dejal je, da so \xc2\xbbbile vse o\xc4\x8di uperjene v Minogueovo, 42, in slednja se je v na\xc5\xa1ih o\xc4\x8deh uveljavila tako kot ustvarjalka kot pevka.\xc2\xab Tudi Jason Lipshutz iz revije Billboard je koncertu dodelil pozitivno oceno in zraven napisal, da je \xc2\xbbKylie Minogue \xc5\xa1e vedno podcenjena glasbena sila, a nih\xc4\x8de ne bi smel zamuditi njenih preredkih ameri\xc5\xa1kih koncertov.\xc2\xab Santiago Felipe iz revije The Village Voice je napisal, da je bila \xc2\xbbv sredi\xc5\xa1\xc4\x8du le Kylie, ki je bila na trenutke srame\xc5\xbeljiva, kdaj drugi\xc4\x8d \xc5\xa1aljivo predrzna, vedno pa glava celotnega koncerta, obla\xc4\x8dila je menjavala tako hitro, da ji kar nismo mogli slediti, med nastopi pa se je vseskozi spogledovala z ob\xc4\x8dinstvom [...] Morda v ZDA \xc5\xa1e ni ozna\xc4\x8dena za kultno pop zvezdnico, a med koncertem je vseeno dala najve\xc4\x8d od sebe.\xc2\xab\n_START_SECTION_\nSprejem kritikov\n_START_PARAGRAPH_\nKritiki so filmu zaenkrat dodelili pozitivne ocene. Revija Contact Music  je koncertu dodelila pozitivno oceno, britanska revija The Independent pa ga je ocenila s 4/5.'